אוסקר רוג'רי

אוסקר אלפרדו רוג'רי (בספרדית: Oscar Alfredo Ruggeri; נולד ב-26 בינואר 1962 ברוסאריו שבארגנטינה) הוא מאמן כדורגל ארגנטינאי. רוג'רי, המכונה בארגנטינה אל קאבסון ("ראש גדול" בספרדית) נחשב לאחד מגדולי הבלמים ב ארגנטינה בכל הזמנים.

 קריירה 
 כשחקן 
רוג'רי החל לשחק בקבוצת בוקה ג'וניורס בשנת 1981 ושיחק בשורותיה עד שנת 1985. במהלך תקופתו בקבוצה שיחק רוג'רי בין היתר עם דייגו מראדונה איתו שיתף פעולה גם במדי הנבחרת. בהיותו במדי בוקה ג'וניורס זכתה הקבוצה באליפות אחת. ב-1985 עבר רוג'רי לריבר פלייט, יריבתה העירונית הגדולה של בוקה ג'וניורס.
בהיותו בריבר זכתה הקבוצה באליפות אחת, בגביע הליברטדורס, בגביע הביניבשתי ובגביע אינטראמריקנה. הוא שיחק בשורותיה עד שנת 1988.

ב-1988 עבר רוג'רי לשחק בספרד, תחילה בCD לוגרונייס ואחריה בריאל מדריד שזכתה באליפות ספרד. אחרי שנתיים בספרד, חזר רוג'רי בשנת 1990 לארגנטינה והצטרף לוולס סרספילד. ב-1991 נבחר רוג'רי לכדורגלן השנה באמריקה הדרומית. ב-1992 עבר רוג'רי לאנקונה האיטלקית ושיחק בה עונה אחת. לאחר מכן שיחק רוג'רי עונה אחת במדי קלוב אמריקה המקסיקנית.

ב-1994 הצטרף לסן לורנסו, שיחק בה שלוש עונות וזכתה באליפות אחת, לאחר מכן עבר ללנוס בה שיחק טורניר אחד בטרם פרש ממשחק.

רוג'רי שימש כאחד השחקנים החשובים של ארגנטינה בשנות ה-80 ותחילת שנות ה-90. הוא הופיע בשלושה גביעי עולם, הנבחרות בהן שיחק זכו בגביע במונדיאל 1986 ובסגנות במונדיאל 1990. לאחר כישלונה של ארגנטינה במהלך משחקי מונדיאל 1994 החליט רוג'רי לפרוש מהנבחרת. בסך הכל הופיע במדי הנבחרת 97 משחקים והחזיק בשיא ההופעות עד שבירת שיאו בידי דייגו סימאונה. הוא מחזיק בשיא ההופעות במדי הנבחרת בקופה אמריקה עם 21 משחקים, שיא אותו הוא חולק עם חוסה סלומון. רוג'רי היה שותף גם לזכייתה של ארגנטינה בקופה אמריקה בשנים 1991 ו-1993.

כמאמן
קבוצתו הראשונה של רוג'רי כמאמן הייתה סן לורנסו אותה אימן משנת 1998 עד שנת 2001. לאחר מכן אימן את גוודלחרה ואסטודיאנטס טקוס ממקסיקו. ב-2003 אימן עונה אחת את אינדפנדיינטה ואחריה אימן לעונה אחת את אלצ'ה. ב-2004 עבר לאמן לעונה אחת את קלוב אמריקה וב-2006 אימן לתקופה קצרה את סן לורנסו.

 עיסוקים נוספים 
בשנת 2016 השתתף בגרסה הארגנטינאית לתוכנית המציאות "רוקדים עם כוכבים" בעונה ה-11, והיה למודח הארבעה-עשר.

 תארים 
 תארים כשחקן 

תארים קבוצתיים
 בוקה ג'וניורס
 אליפות ארגנטינה:  (מטרופוליטנו)
 ריבר פלייט
 אליפות ארגנטינה: 
 גביע ליברטדורס: 
 הגביע הביניבשתי: 
 גביע אינטראמריקנה: 
 ריאל מדריד
 אליפות ספרד: 
 סן לורנסו
 אליפות ארגנטינה:  (קלאוסורה)
 נבחרת ארגנטינה
 גביע העולם: 1986 (מקום ראשון), 1990 (מקום שני)
 קופה אמריקה (2): 1991, 1993
 גביע הקונפדרציות: 1992

תארים אישיים
 פרס דון בלון לזר המצטיין בליגה הספרדית: 
 כדורגלן השנה באמריקה הדרומית: 
 כדורגלן השנה בארגנטינה ("אולימפיית כסף"): 
 ספורטאי השנה בארגנטינה ("אולימפיית זהב"): 

 קישורים חיצוניים 

 ביוגרפיה קצרה
 סטטיסטיקה ופרטים אישיים 

קטגוריה:בלמי כדורגל ארגנטינאים
קטגוריה:כדורגלנים ארגנטינאים
קטגוריה:רוסאריו: כדורגלנים
קטגוריה:כדורגלני בוקה ג'וניורס
קטגוריה:כדורגלני ריבר פלייט
קטגוריה:כדורגלני CD לוגרונייס
קטגוריה:כדורגלני ריאל מדריד
קטגוריה:כדורגלני ולס סארספילד
קטגוריה:כדורגלני אנקונה
קטגוריה:כדורגלני סן לורנסו
קטגוריה:כדורגלני קלוב אמריקה
קטגוריה:כדורגלני לנוס
קטגוריה:כדורגלני נבחרת ארגנטינה
קטגוריה:זוכי פרס כדורגלן השנה באמריקה הדרומית
קטגוריה:מאמני כדורגל ארגנטינאים
קטגוריה:מאמני סן לורנסו
קטגוריה:מאמני גוודלחרה
קטגוריה:מאמני אינדפנדיינטה
קטגוריה:מאמני אלצ'ה
קטגוריה:מאמני קלוב אמריקה
קטגוריה:כדורגלני מונדיאל 1986
קטגוריה:כדורגלני קופה אמריקה 1987
קטגוריה:כדורגלני קופה אמריקה 1989
קטגוריה:כדורגלני מונדיאל 1990
קטגוריה:כדורגלני קופה אמריקה 1991
קטגוריה:כדורגלני גביע פהד 1992
קטגוריה:כדורגלני קופה אמריקה 1993
קטגוריה:כדורגלני מונדיאל 1994
קטגוריה:ארגנטינאים שנולדו ב-1962